laion/Wikipedia-Exotic huggingface dataset:
আইএনএস কারাঞ্জ (এস২১)

আইএনএস কারাঞ্জ (এস২১) হচ্ছে ভারতীয় নৌবাহিনীর কালাভারি শ্রেণীর ডিজেল চালিত ডুবোজাহাজ। ৪ সেপ্টেম্বর ১৯৬৯ সালে কমিশন প্রাপ্ত হয় ডুবোজাহাজটি এবং ২০০৩ সালের ১ আগস্ট ডিকমিশনড হয়। ৯১.৩ মিটার লম্বা জাহাজটি ভাসা অবস্থায় ১৬ নটস (৩০ কিলোমিটার/ঘণ্টা) বেগে এবং ডুবন্ত অবস্থায় ১৫ নটস (২৮ কিলোমিটার/ঘণ্টা) বেগে ছুটতে পারে। ২০১৭ সালে দ্য ঘাজি এট্যাক চলচ্চিত্রে একজন ব্যক্তিকে দেখানো হয় যিনি এস২১ জাহাজে যাত্রী হয় এবং পানির নিচে ১৮ দিন টিকে থাকতে সক্ষম হয়। 1, Webmaster। "Kalvari Class (Foxtrot Class) - Bharat Rakshak :: Indian Navy"। www.bharat-rakshak.com। ২০১৭-০১-১৫ তারিখে মূল থেকে আর্কাইভ করা। সংগ্রহের তারিখ ২০১৭-০১-১২।  "The truth behind the Navy's 'sinking' of Ghazi"। Sify। ২০১৫-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৭-০১-১২।
শ্রীশ পাল

শ্রীশ পাল (আনুমানিক ১৮৮৭ - ১৩ এপ্রিল, ১৯৩৯) একজন বাঙালি সশস্ত্র বিপ্লবী ও ব্রিটিশ বিরোধী স্বাধীনতা আন্দোলনকারী। তার আসল নাম ছিল শ্রীশচন্দ্র পাল। জন্ম মালিবাগ, ঢাকায়। ১৯০৫ সালে গুপ্ত বিপ্লবী দলের সাথে তার যোগাযোগ হয়। ঢাকায় হেমচন্দ্র ঘোষ স্থাপিত মুক্তি সংঘের (পরে বেংগল ভলান্টিয়ার্স দল) সাথে যুক্ত ছিলেন। এই বিপ্লবী সংগঠনের অনুগত সৈনিক শ্রীশ পাল বহু দুঃসাহসিক কর্মের হোতা ছিলেন। তিনি নেতাজী সুভাষচন্দ্র বসুর একনিষ্ঠ ভক্ত ছিলেন। শ্রীশ পালের প্রধান কৃতিত্ব বিশ্বাসঘাতক পুলিশ ইনস্পেকটর নন্দলাল ব্যানার্জীকে হত্যা। বন্ধুর মুখোশে প্রফুল্ল চাকীকে ধরিয়ে দিয়েছিলো বাঙালি পুলিশ অফিসার নন্দলাল ব্যানার্জী। বিপ্লবীরা সিদ্ধান্ত নেন নন্দলাল ব্যানার্জীকে হত্যা করে প্রফুল্ল চাকীর মৃত্যুর বদলা নেওয়া হবে। সেইমত কাজের ভার পড়েছিল তরুন বিপ্লবী শ্রীশচন্দ্র ও আত্মোন্নতি সমিতির রনেণ গাঙ্গুলির ওপর। ৯ নভেম্বর, ১৯০৮ সালে কলকাতার সার্পেন্টাইন লেনে সন্ধেবেলায় তারা গুলি করে হত্যা করেন নন্দলালকে। পুলিশ বহুদিন পর্যন্ত তাদের খোঁজ পায়নি। রডা অস্ত্র অপহরণ অভিযানে অভিনব ভূমিকা ছিল তার। আরেক বিপ্লবী শ্রীশচন্দ্র মিত্র ওরফে হাবু মিত্রর নেতৃত্বে ২৬ আগস্ট রডা কোম্পানির মাউজার পিস্তলের বাক্স অপহরণ করা হয়। শ্রীশচন্দ্র পাল, হরিদাস দত্ত গরুর গাড়ির গাড়োয়ান সেজে অস্ত্র আনার জন্য হাজির হন খিদিরপুরে। যাবতীয় মাল তুলে দেওয়া হয় অন্যান্য গরুর গাড়ীতে, আর অস্ত্রের বাক্সগুলো কৌশলে তোলা হয় শ্রীশচন্দ্রের গাড়িতে। গাড়িগুলোকে পুলিশের চোখে ধুলো দিয়ে নিয়ে যাওয়া হয় বিপ্লবীদের আস্তানায়। মুক্তি সংঘের অপর বিপ্লবী (খগেন্দ্রনাথ দাস) ওরফে খগেন দাস এ কাজে তাকে সহায়তা করেন। এছাড়া মুরারী হত্যা, ও' ব্রায়েন হত্যা প্রচেষ্টা ইত্যাদিতে সক্রিয় ভূমিকা রাখেন তিনি। (জগদ্দল) অঞ্চলের আলেকজান্ডার জুট মিলের অত্যাচারী ইঞ্জিনিয়ার রবার্ট ও ব্রায়ান মজুর হত্যা করলে তার প্রতিশোধ স্বরূপ ১৯২২ সালে ও' ব্রায়েন হত্যা চেষ্টা করেন শ্রীশ পাল ও খগেন দাস। কিন্তু একাজে ব্যর্থ হলে তিনি গা ঢাকা দেন। বহুদিন পলাতক জীবন কাটিয়েছেন। নিরীহ অসুস্থ মানুষ সেজে পুলিশের চোখে ধুলো দিলেও গোপনে যোগাযোগ রেখেছেন বেংগল ভলান্টিয়ার্স সদস্যদের সাথে। ১৯১৬ সালে গ্রেপ্তার হন। ১৯১৯ এ অসুস্থ অবস্থায় মুক্তি পান। ১৩ এপ্রিল, ১৯৩৯ সালে মারা যান বিপ্লবী শ্রীশচন্দ্র পাল। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। বাঙালি সংসদ চরিতাভিধান। কলকাতা: সাহিত্য সংসদ। পৃষ্ঠা ৫৪১।  শৈলেশ দে (১৩৯৬ বঙ্গাব্দ)। ক্ষমা নেই। কলকাতা: বিশ্বাস পাবলিশিং হাউস। পৃষ্ঠা ১৬।  এখানে তারিখের মান পরীক্ষা করুন: |তারিখ= (সাহায্য) ভূপেন্দ্রকিশোর রক্ষিত রায় (১৫.০৮.২০১৬)। "বাংলার বিপ্লববাদ ও গীতা- ২ পর্ব"। এইবেলা। সংগ্রহের তারিখ ১৬.০১.২০১৭।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
আলি ইবনে হামুদ আল নাসির

আলি ইবনে হামুদ আল-নাসির (আরবি: الناصر علي بن حمود - al-nāṣir ʿalī ben ḥammūd, মৃত্যু: ২২শে মার্চ ১০১৮ ) ছিলেন ষষ্ঠতম কর্ডোবা খিলাফত এর খলিফা। তিনি ১০১৬ থেকে তার মৃত্যুর আগ পর্যন্ত দায়িত্ব পালন করেন। তিনি ছিলেন মুসলিম স্পেনের হামুদ্দিন রাজবংশ এর একজন সদস্য। তিনি তানজাহ , মালাগা জয় করেছিলেন এবং স্পেনের বন্দর নগরী আলজেরিকাস দখল করেছিলেন । Altamira, Rafael (১৯৯৯)। "Il califfato occidentale"। Storia del mondo medievale (ইংরেজি ভাষায়)। vol. II। পৃষ্ঠা ৪৭৭–৫১৫।
সুদর্শন পর্বত

সুদর্শন পর্বত ভারতের উত্তরাখণ্ডে অবস্থিত ৬,৫০৭ মিটার উচ্চ একটি পর্বতশৃঙ্গ। সুদর্শন পর্বতের অবস্থান ৩০° ৫৮′ ২১″ উত্তর এবং ৭৯° ১২′ ০০″ পূর্ব। এটির উচ্চতা ৬,৫০৭ মিটার। ১৯৮১ সালের ৩০শে মে হরিশ কাপাদিয়ার নেতৃত্বে ইন্দো-ফ্রেঞ্চ যুগ্ম অভিযাত্রী দল পূর্ব শৈলশিরা বরাবর এই শৃঙ্গ সর্বপ্রথম আরোহণ করেন। রক্তবরন হিমবাহ থেকে দৃশ্য মাতৃ এবং সুদর্শন শৃঙ্গ ভুজবাস যাওয়ার পথে দৃশ্য সুদর্শন পর্বত গঙ্গোত্রী যাওয়ার পথে দৃশ্য সুদর্শন পর্বত গঙ্গোত্রী যাওয়ার পথে দৃশ্য সুদর্শন পর্বত গঙ্গোত্রী যাওয়ার পথে দৃশ্য সুদর্শন পর্বত West Bengal Mountaineering Handbook 1960-2000। Kolkata।  Authors list-এ |প্রথমাংশ1= এর |শেষাংশ1= নেই (সাহায্য)
শাহজাহানাবাদ

মুঘল সম্রাট শাহজাহান মুঘল সাম্রাজ্যের শাসক ছিলেন যিনি ১৬২৮ খ্রিষ্টাব্দ থেকে ১৬৫৮ খ্রিষ্টাব্দ পর্যন্ত ভারত উপমহাদেশ শাসন করেছেন তিনি শাহজাহানাবাদ (বর্তমান দিল্লি) সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।লাল কেল্লা একটি ইউনেস্কো বিশ্ব ঐতিহ্যবাহী স্থান। এখানেই স্বাধীনতা দিবস উপলক্ষ্যে ভারতের প্রধানমন্ত্রী ভাষণ দেন। ১৭০৭ সালে আওরঙ্গজেবের মৃত্যুর পর মুঘল সাম্রাজ্যের অবনতি সূচিত হয়।১৭৩৯ সালে কারণালের যুদ্ধে নাদির শাহের বাহিনীর কাছে মুঘলরা পরাজিত হয়। এসময় শাহজাহানাবাদ লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে।
এনাম মেডিকেল কলেজ ও হাসপাতাল

এনাম মেডিকেল কলেজ ও হাসপাতাল (ইএমসিএইচ) বাংলাদেশের ঢাকা জেলার সাভার উপজেলায় অবস্থিত একটি বেসরকারি মেডিকেল কলেজ ও হাসপাতাল। ২০০৩ সালে হাসপাতালটি প্রতিষ্ঠিত হয়। এটি ঢাকা বিশ্ববিদ্যালয়ের অধিভুক্ত কলেজ। হাসপাতালটি ৫ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল অনুমোদিত। প্রতিষ্ঠানটি সাভার পৌরসভার পার্বতীনগরে বীর মুক্তিযোদ্ধা আবুল কাশেম সন্দ্বীপ সড়কের পাশে অবস্থিত। ১৯৮৯ সালে এনামুর রহমান এনাম ক্লিনিক নামে প্রতিষ্ঠিত করেন। ডা: এনামুর রহমান সরকারি চাকরি ছেড়ে দিয়ে প্রথমে ভাড়া বাসায় এনাম ক্লিনিক নামে ছয় শয্যার একটি ছোট ক্লিনিক করেন। পরবর্তীতে ২০০৩ সালে এটি মেডিকেল কলেজে রূপান্তরিত হয় এবং এনাম মেডিকেল কলেজ ও হাসপাতাল নামকরণ করা হয়। এরপর ২০০৩-২০০৪ শিক্ষাবর্ষে ৫০ জন ছাত্র-ছাত্রী নিয়ে এর প্রাতিষ্ঠানিক কার্যক্রম শুরু হয়। ২০১৩ সালের রানা প্লাজা ভবন ধসের গার্মেন্টস শ্রমিকদের এই হাসপাতালে চিকিৎসা সেবা দেওয়া হয়েছিল। বর্তমানে এটি এক হাজার শয্যা বিশিষ্ট একটি বেসরকারি হাসপাতাল এবং এখানে সাত শতাধিক শিক্ষার্থী পড়াশোনা করছে। স্পন্দন, রক্তদান ও সমাজসেবা বিষয়ক ক্লাব গ্যাংলিয়ন, বিতর্ক বিষয়ক ক্লাব অগ্নিবীণা, সাংস্কৃতিক বিষয়ক ক্লাব ফ্রিডম, খেলাধুলা বিষয়ক ক্লাব অনিন্দো- সাহিত্য, আলোকচিত্ৰ ও নাটক বিষয়ক ক্লাব এনাম মেডিকেল কলেজের অফিসিয়াল ওয়েবসাইট : সংগৃহিত: ২৭ নভেম্বর, ২০১৫ "JU BCL man injured by fellows"। দ্য ডেইলি স্টার (ইংরেজি ভাষায়)। ৫ এপ্রিল ২০১৭। সংগ্রহের তারিখ ৩০ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Child worker killed in workplace accident"। দ্য ডেইলি স্টার (ইংরেজি ভাষায়)। ৩ এপ্রিল ২০১৭। সংগ্রহের তারিখ ৩০ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "INSIDE ENAM MEDICAL COLLEGE HOSPITAL"। দ্য ডেইলি স্টার (ইংরেজি ভাষায়)। ১২ মে ২০১৩। সংগ্রহের তারিখ ৩০ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Enam Medical College & Hospital"। emcbd.com (ইংরেজি ভাষায়)। সংগ্রহের তারিখ ৩০ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "রানা প্লাজা ধস; চিকিৎসক থেকে এমপি এনাম - banglanews24.com (২৪ এপ্রিল, ২০১৪)"। ১০ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৭।  "Death toll from factory collapse now 200" (ইংরেজি ভাষায়)। The Australian। ২৫ এপ্রিল ২০১৩। সংগ্রহের তারিখ ৩০ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Quest for dawn ends in darkness"। দ্য ডেইলি স্টার (ইংরেজি ভাষায়)। ২৩ এপ্রিল ২০১৬। সংগ্রহের তারিখ ৩০ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নাজমা (চলচ্চিত্র)

নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। ছবির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন সুভাষ দত্ত ও সংলাপ লিখেছেন মোহাম্মদ রফিকুজ্জামান। আবু জাফর খান প্রযোজিত ও শাবানা নিবেদিত এই চলচ্চিত্র পরিবেশনা করেছে এস এস প্রডাকশন্স। এতে নাম চরিত্রে (নাজমা) অভিনয় করেছেন শাবানা এবং কেন্দ্রীয় পুরুষ চরিত্রে অভিনয় করেছেন রাজ্জাক। অন্যান্য ভূমিকায় অভিনয় করেছেন প্রবীর মিত্র, দিলারা, আনোয়ার হোসেন, রোজী আফসারী, গোলাম মুস্তাফা, জসিম প্রমুখ। এই চলচ্চিত্রের নাজমা চরিত্রে অভিনয় করে শাবানা ৮ম জাতীয় চলচ্চিত্র পুরস্কারে টানা তৃতীয়বারের মত শ্রেষ্ঠ অভিনেত্রী বিভাগে পুরস্কৃত হন। নাদিম রহমান একজন জজের পুত্র। বাবার কড়া শাসনের পরও সে তার জীবন নিয়ে উদাসীন। সারাদিন পার্টি আর মদ নিয়েই থাকে। একদিন মদ খেয়ে মাতাল হয়ে বাড়ি ফিরলে বাবার কাছে ধরা পড়ে যায়। বাবা তাকে বকাঝকা করে। পরদিন বন্ধুদের নিয়ে কক্সবাজার চলে যায় বেড়াতে। সেখানে পরিচয় হয় নাজমার সাথে। অচিরেই সে নাজমার প্রেমে পড়ে এবং প্রেম বিয়েতে গড়ায়। বিয়ে করে বউ নিয়ে বাড়িতে এলে জজ বাবা তাকে জীবনের কঠোর শিক্ষা নেওয়ার জন্য বাড়ি থেকে বের করে দেয়। বিভিন্ন জায়গায় চাকরির জন্য আবেদন করতে গিয়ে সে ফেরত আসে। অবশেষে সে একটি ভালো চাকরির জোগাড় করে এবং স্ত্রী-সন্তান নিয়ে সুখের জীবনযাপন শুরু করে। কিন্তু এই সুখের সংসারে বাঁধা হয়ে আসে জাফর মির্জা। জাফর নাজমার বাগদত্তা ছিল। সে নাদিমকে তার আর নাজমার বিয়ের কিছু ভুয়া কাগজপত্র দেখায়। ফলে রাগান্বিত হয়ে নাদিম নাজমাকে বাড়ি থেকে বের করে দেয়। অন্যদিকে নাজমার নানা আনোয়ার আহমেদ চৌধুরীর সম্পত্তি হাতিয়ে নিতে সে তাকে খুন করে। নাদিম আদ্যোপান্ত সব জানার পর নাজমাকে খুঁজতে বের হয়। রাজ্জাক - নাদিম রহমান শাবানা - নাজমা রহমান প্রবীর মিত্র - রাব্বানি দিলারা - লিলি আনোয়ার হোসেন - আনোয়ার আহমেদ চৌধুরী রোজী আফসারী - নাজমার মা গোলাম মুস্তাফা - নাদিমের বাবা জসিম - জাফর মির্জা নারায়ণ চক্রবর্তী - আবদুল দিলদার - দিলদার সিরাজুল ইসলাম - ব্যবসায়ী আমিনুল হক শামসুল হুদা অমিতা বসু সৈয়দ আক্তার আলী নাজমা চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও এম এ মালেক। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, কুমার বিশ্বজিৎ ও পাপ্পু লাহিড়ী। সঙ্গীত গ্রহণ করা হয় শ্রুতি স্টুডিওতে। জাতীয় চলচ্চিত্র পুরস্কার বিজয়ী: শ্রেষ্ঠ অভিনেত্রী - শাবানা আহমেদ, সাজু (১৫ নভেম্বর ২০১৬)। "সুভাষ দত্ত স্মরণে শ্রদ্ধাঞ্জলি"। দৈনিক জনকণ্ঠ। সংগ্রহের তারিখ ১৬ জানুয়ারি ২০১৭।  আলম, আসিফ (১৬ নভেম্বর ২০১৬)। "সুভাষ দত্তের চলে যাওয়ার চার বছর"। নিউজনেক্সটবিডি ডটকম। ২০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৭।  মুৎসুদ্দী, ইলা (১৯ সেপ্টেম্বর ২০১৩)। "অপরূপা শাবানা : এখনো দর্শকদের হৃদয়ে"। দৈনিক আজাদী। সংগ্রহের তারিখ ১৬ জানুয়ারি ২০১৭। [স্থায়ীভাবে অকার্যকর সংযোগ] "রূপালি পর্দার মায়েরা কেমন"। ঢালিউড ইনফো। ৩১ জুলাই ২০১৫। ১৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৭।  ইন্টারনেট মুভি ডেটাবেজে নাজমা (ইংরেজি)
এনামুর রহমান

এনামুর রহমান (জন্ম ৮ মার্চ ১৯৫৭) একজন রাজনীতিবিদ এবং চিকিৎসক। তিনি দশম ও একাদশ জাতীয় সংসদে ঢাকা-১৯ আসন থেকে নির্বাচিত হন। তিনি দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী ছিলেন। এনামুর এনাম মেডিকেল কলেজ ও হাসপাতালের প্রতিষ্ঠাতা চেয়ারম্যান। এনামুর ১৯৮২ সালে বাংলাদেশ সিভিল সার্ভিস পরীক্ষায় উত্তীর্ণ হয়ে সরকারি চাকরিতে যোগদান করেন। চাকরিজীবনে তিনি সাভার ও গোপালগঞ্জ জেলায় দায়িত্ব পালন করেন। ১৯৯২ সালে তিনি সাভারে ফিরে আসেন এবং এনাম ক্লিনিক নামে ৬ শয্যা বিশিষ্ট একটি ক্লিনিক প্রতিষ্ঠা করেন। ২০০৩ সালে এনাম মেডিকেল কলেজ ও হাসপাতাল প্রতিষ্ঠা করেন। ২০১৩ সালের ২৪ এপ্রিল সাভারের রানা প্লাজা ধ্বসে পড়ার পর এনাম মেডিকেল কলেজ ও হাসপাতাল এবং এর প্রতিষ্ঠাতা এনামুর রহমান আহতদের তিন মাস বিভিন্ন পর্যায়ে চিকিৎসা সেবা দিয়ে দেশব্যাপী আলোচিত হন। এনামুর ছাত্র থাকাকালীন ছাত্র রাজনীতিতে যোগদান করে ১৯৬৯ সালের গণঅভ্যুত্থান ও ১৯৭০-এর সাধারণ নির্বাচনে সক্রিয় ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধের সময় তিনি পাকিস্তান বাহিনীর উর্দূতে লেখা চিঠিপত্র বাংলায় অনুবাদ করে মুক্তি বাহিনীকে সহায়তা করতেন। ২০১৪ সালের দশম জাতীয় সংসদ নির্বাচনে তিনি ঢাকা-১৯ আসন থেকে বিনা প্রতিদ্বন্দ্বীতায় নির্বাচিত হন। ২০১৮ সালের একাদশ জাতীয় সংসদ নির্বাচনেও একই আসন থেকে জয় লাভ করেন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভায় দুর্যোগ ব্যবস্থাপনা ও ত্রাণ প্রতিমন্ত্রী হিসেবে শপথ গ্রহণ করেন। ২০২৪ সালে অনুষ্ঠিত দ্বাদশ জাতীয় সংসদ নির্বাচনেও তিনি নৌকা প্রতীক নিয়ে নির্বাচনে অংশগ্রহণ করেন কিন্তু সাইফুল ইসলাম স্বতন্ত্র প্রার্থীর কাছে পরাজিত হন। "রানা প্লাজা ধস; চিকিৎসক থেকে এমপি এনাম - banglanews24.com (২৪ এপ্রিল, ২০১৪)"। ১০ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৭।  "ডাঃ মোঃ এনামুর রহমান, এমপি"। দুর্যোগ ব্যবস্থাপনা ও ত্রাণ মন্ত্রণালয়। সংগ্রহের তারিখ ২৩ জানুয়ারি ২০২০।  https://ntvbd.com/election/news-1341589 উইকিমিডিয়া কমন্সে এনামুর রহমান সংক্রান্ত মিডিয়া রয়েছে।
অশ্বিন কাকুমানু

অশ্বিন কাকুমানু (জন্ম ৫ জুলাই ১৯৮৭) একজন ভারতীয় চলচ্চিত্র অভিনেত্রী। তিনি তামিল অ্যাকশান থ্রিলার "মনকথা"য় অভিনয়ের জন্য সুপরিচিত। "সংরক্ষণাগারভুক্ত অনুলিপি"। ৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  ইন্টারনেট মুভি ডেটাবেজে অশ্বিন কাকুমানু  (ইংরেজি)
পূর্ব নৌসেনা কমান্ড

পূর্ব নৌসেনা কমান্ড হল ভারতীয় নৌবাহিনীর তিনটি কমান্ডের মধ্যে একটি। এর সদর দপ্তর বিশাখাপত্তনমে। এখান থেকে এই নৌ কমান্ডটি পরিচালনা করা হয়। বিশাখাপত্তনাম ও কলকাতায় পূর্ব নৌসেনা কমান্ডের গুরুত্বপূর্ণ ঘাঁটি বা বেস রয়েছে।এই কমান্ড ভারতের পূর্ব উপকূলভাগের দায়িত্বে রয়েছে। পূর্ব নৌসেনা কমান্ড হল ভারতীয় নৌবাহিনীর প্রথম ও বৃহত্তম নৌ কমান্ড।এই কমান্ডের প্রশাসনিক এলাকা বিশাল।এই কমান্ডের আওতায় রয়েছে ভারতের পূর্ব উপকূলের রাজ্য পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু ।এছাড়া রয়েছে কেন্দ্রসাশিত অঞ্চল পুদুচেরি ও আন্দামান ও নিকোবর দ্বীপপুঞ্জ।এই বিরাট এলাকায় পরিসেবা প্রদানের জন্য রয়েছে পূর্ব নৌসেনা কমান্ডের বহু নৌ ঘাঁটি ও ক্ষেপণাস্ত্র ঘাঁটি।অনেকগুলি নতুন নৌ ঘাঁটি নির্মানের কথা চলে যেমন পশ্চিমবঙ্গ এর সাগর দ্বীপ এর ক্ষেপণাস্ত্র ঘাঁটি নির্মানের কথা চলছে।আবার পারাদ্বীপ ও বিশাখাপত্তনমের কাছে নতুন নৌ ঘাঁটি নির্মানের কাজ চলছে।এই এলাকার নিরাপত্তা জোরদার করার লক্ষে প্রতি বছর নতুন নতুন যুদ্ধ জাহাজ ও ডুবোজাহাজ পূর্ব নৌসেনা কমান্ডে যুক্ত হচ্ছে। এই কমান্ডের সংগঠন গুলি: পূর্ব নৌসেনা কমান্ডের অনেকগুলি ঘাঁটি রয়েছে ভারতের পূর্ব উপকূলিও রাজ্য গুলিতে।প্রধান ঘাঁটি গুলি রয়েছে পশ্চিমবঙ্গএর কলকাতা, অন্ধ্রপ্রদেশ এর বিশাখাপত্তনম তামিলনাড়ুর চেন্নাই প্রভৃতি স্থানে ।ওড়িশার পারাদ্বীপে একটি নতুন ঘাঁটি নির্মানের কাজ চলছে। http://pib.nic.in/newsite/erelease.aspx?relid=(Release ID :151653) "Organisation of the Eastern Naval Command"। Indian Navy। ১০ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৩।  "Organisation | Indian Navy"। indiannavy.nic.in। সংগ্রহের তারিখ ২০১৬-১০-১৭।  "Rear Admiral Narayan Prasad assumes charge as Admiral Superintendent, Naval Dockyard, Visakhapatnam | Indian Navy"। www.indiannavy.nic.in। সংগ্রহের তারিখ ২০১৬-১২-১২।  "New Naval Officer in charge of A.P."। The Hindu (ইংরেজি ভাষায়)। ২০১৫-০১-০৬। আইএসএসএন 0971-751X। সংগ্রহের তারিখ ২০১৬-১০-১৭।  "Alok Bhatnagar assumes office as Naval Officer-in-Charge - Times of India"। The Times of India। সংগ্রহের তারিখ ২০১৬-১০-১৭।  NYOOOZ। "Only military establishment to be named after Bengal icon | Kolkata NYOOOZ"। NYOOOZ। ২০১৬-১০-১৮ তারিখে মূল থেকে আর্কাইভ করা। সংগ্রহের তারিখ ২০১৬-১০-১৭।  "Navy boosting Eastern flank"। New Indian Express। ৩১ ডিসেম্বর ২০১২। ২৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৩।  "ENC Authorities & Units | Indian Navy"। indiannavy.nic.in। সংগ্রহের তারিখ ২০১৫-১২-২৯।  "Navy chief's maiden visit to ENC today"। ২০১৬-০৭-১১ তারিখে মূল থেকে আর্কাইভ করা। সংগ্রহের তারিখ ২০১৬-০৭-১০।  "N O I C (OR) | Indian Navy"। indiannavy.nic.in। সংগ্রহের তারিখ ২০১৬-০৩-১৩।
হাফেজ

কুরআনের হাফেজ বা হাফিজ (আরবি: حافظ), এর বাংলা প্রতিশব্দ রক্ষক। তবে হাফেজ বলতে বুঝানো হয় যার সমস্ত কোরআন ৩০ পাড়া মুখস্থ আছে। হাফিজা হাফেজ শব্দের স্ত্রীলিঙ্গ। নবী হযরত মুহাম্মদ (সা.) ৭ম শতাব্দীতে এমন এক আরবে বসবাস করতেন যেখানে খুব কম মানুষই শিক্ষিত ছিলেন। আরবরা তাদের ইতিহাস, বংশবিস্তার এবং কবিতা কণ্ঠস্থ করে রাখতো। মুসলিমরা বিশ্বাস করে যে যখন মুহাম্মদ সা. কুরআনের আয়াতগুলো বলতেন, তখন সাহাবিরা সেগুলো মুখস্থ করে ফেলতেন। মুহাম্মাদ সা. এর মৃত্যুর পরেও প্রায় ১০-১৫০০০ হাফেজ ছিলো বলে ধারণা করা হয়, যা কুরআনের সত্যতা প্রমাণ করে। সঠিকভাবে লিখার কোন পদ্ধতি না থাকায়, লিখার চেয়ে মুখস্থ উৎসই বেশি নির্ভরযোগ্য ছিলো সে সময়। সেসময় হাফেজদেরকে তেলওয়াতকারী বা আবৃত্তিকারী হিসেবেও খুব সম্মান করা হতো এবং যারা পড়তে জানতো না তারা এভাবে কুরআনের দ্বারা হিদায়াতপ্রাপ্ত হতো। কুরআনে ১১৪টি সূরা ও ৬৬৬৬টি মতান্তরে ৬২৩৬ টি আয়াত রয়েছে। হাফেজ হওয়ার এ প্রক্রিয়াটি সম্পূর্ণ হতে সাধারণত ৩ থেকে ৬ বছর লাগে। এর জন্যে বিশেষ মাদ্রাসা (হিফজখানা) রয়েছে, যেখানে কুরআন মুখস্থের সাথে সাথে সঠিক উচ্চারণরীতিও শেখানো হয়। মুসলমান সমাজে হাফেজরা খুবই সম্মানিত। তারা তাদের নামের আগে হাফেজ শব্দটি ব্যবহার করে। ধ্রুপদী আরবি ভাষার মধ্যে, "হাফিজ" যারা কুরআন মুখস্থ করে তাদের বুঝাতে ব্যবহৃত হতো না। বরং এর পরিবর্তে, ব্যবহৃত শব্দটি ছিলো "হ্যামিল" (অর্থাৎ, যিনি বহন করেন)। হাফেজ শব্দটি হাদিস মুখস্থকারীদের জন্যে ব্যবহার করা হতো বিশেষত যাদের ১,০০,০০০ এর বেশি হাদিস মুখস্থ ছিলো। কোরআন হাদিস থেকে আলাদা। হাদিস মূলত মুহাম্মাদের ( সাল্লাল্লাহু আলাইহি ওয়া সাল্লাম ) কথা, ইঙ্গিত বা সমর্থনকে নির্দেশ করে। একজন হাফেজ হওয়ার জন্য পূর্ণ কুরআন মুখস্থ করা আবশ্যক। কুরআন তিলাওয়াতের প্রতিযোগিতার তালিকা কুরআন ফকিহ মুহাদ্দিস হাফেজ শব্দের বাংলা অর্থ ইসলাম প্রবেশদ্বার
বাংলাদেশ–রুয়ান্ডা সম্পর্ক

বাংলাদেশ–রুয়ান্ডা সম্পর্ক হল বাংলাদেশ ও রুয়ান্ডা রাষ্ট্রদ্বয়ের মধ্যকার দ্বিপাক্ষিক সম্পর্ক। দুটি রাষ্ট্রই নন-এলাইনড মুভমেন্ট, গ্রুপ অব ৭৭ এবং কমনওয়েলথ অব নেশনস সংস্থার সদস্য। কোনো রাষ্ট্রেরই স্থায়ী রাষ্ট্রদূত নেই। ১৯৯৪ সালে বাংলাদেশ সৈনিক ও স্থাস্থ্য কর্মকর্তাসহ মোট ৯০০ জন শান্তিরক্ষীকে রুয়ান্ডান গণহত্যাকালীন শান্তিরক্ষার জন্য রুয়ান্ডায় পাঠায়। মোট ৪০টি দেশ এ মিশনে অনুরূপ সহায়তা দিয়েছিল। সম্প্রতি ২০১২ সালে বাংলাদেশ থেকে রুয়ান্ডায় একটি প্রতিনিধিদল পাঠানো হয়েছিল। ঐ সময় রুয়ান্ডা বাংলাদেশি ব্যবসায়ীদের কাছ থেকে বিনিয়োগ কামনা করে। কেন্দ্রীয় আফ্রিকাতে রুয়ান্ডার অবস্থান, ফলে বাংলাদেশি ব্যবসায়ীদের কেন্দ্রীয় আফ্রিকাতে যাওয়া সহজতর করতে রুয়ান্ডা কৌশলগত দিক থেকেও আদর্শ।\ বাংলাদেশের তৈরি পোশাক, সিরামিক এবং ওষুধজাতীয় দ্রব্য রুয়ান্ডার বাজারে ভালো কদর পাচ্ছে। যান্ত্রিক কৃষিক্ষেত্র, খাদ্য প্রক্রিয়াজাতকরণ, টেক্সটাইল, বস্ত্র, সিরামিক এবং জাহাজনির্মাণ শিল্পে বাংলাদেশের অভিজ্ঞতা রুয়ান্ডা অনুকরণ করতে চায় বলে জানিয়েছে। ২০১৫ সালে রুয়ান্ডা বাংলাদেশের সাথে শক্তিশালী সম্পর্ক গড়ে তোলার আশা প্রকাশ করে বলেছে, "বাণিজ্য ও বিনিয়োগ, টেক্সটাইল ও পাটশিল্প উন্নয়ন, অভিজ্ঞতা বিনিময়, প্রশিক্ষণ, আন্তর্জাতিক শান্তিরক্ষায় সামর্থ্য বিনির্মাণ" বিষয়ে তারা আগ্রহী। বাংলাদেশ রুয়ান্ডায় আনুষ্ঠানিক সফরের মাধ্যমে এ দুই দেশের মধ্যকার সম্পর্ক সুদৃঢ় করার ব্যাপারে আলোচনা করা হবে বলে জানায়। Grünfeld, Frederik; Huijboom, Anke (২০০৭)। The Failure to Prevent Genocide in Rwanda: The Role of Bystanders। Martinus Nijhoff Publishers। পৃষ্ঠা 58, 208, 214।  "Rwanda seeks more trade with Bangladesh"। নিউ এজ (বাংলাদেশ)। মে ১৭, ২০১২। জানুয়ারি ১৬, ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-১২-২৩। রুয়ান্ডার রাষ্ট্রদূত উইলিয়ামস কুরুনজিজা কেন্দ্রীয় আফ্রিকার দেশে বাণিজ্য ও বিনিয়োগ সম্প্রসারণের জন্য বলেন। বুধবার সিসিসিআইতে চট্টগ্রাম চেম্বার অব কমার্স ও বাণিজ্য মন্ত্রী মুর্শেদ মুরাদ ইব্রাহিমের সাথে আলোচনাকালীন তিনি এ কথা জানান।  "CCCI Urged to Invest in Central Africa"। ফিন্যান্সিয়াল এক্সপ্রেস (বাংলাদেশ)। মে ১৭, ২০১২। সংগ্রহের তারিখ ২০১৫-০১-১১।  "Rwandan envoy invites investment from Bangladesh"। ডেইলি সান। মে ১৭, ২০১২। মে ২৮, ২০২৩ তারিখে মূল থেকে আর্কাইভ করা। সংগ্রহের তারিখ ২০১৫-০১-১০।  "Nkurunziza presents credentials in Bangladesh"। দ্য নিউ টাইমস। জুন ২৯, ২০১১। ২০১৫-০১-১০ তারিখে মূল থেকে আর্কাইভ করা। সংগ্রহের তারিখ ২০১৫-০১-১০। ভারতে নিযুক্ত রুয়ান্ডার রাষ্ট্রদূত উইলিয়ামস কুরুনজিজা বাংলাদেশি রাষ্ট্রদূত জিল্লুর রহমানের সাথে তার বিবরণী পেশ করেন।  James Karuhanga (জানুয়ারি ৮, ২০১৫)। "Rwanda: Amb. Rwamucyo Presents Credentials in Bangladesh"। দ্য নিউ টাইমস। সংগ্রহের তারিখ ৯ জানুয়ারি ২০১৫।  James Karuhanga (জানুয়ারি ৯, ২০১৫)। "Bangladeshi entrepreneurs keen to invest in Rwanda"। দ্য নিউ টাইমস। বাংলাদেশি বিনিয়োগকারীরা রুয়ান্ডায় সম্ভাব্য বিনিয়োগের খাত উদঘাটনে দেশটিতে সফর করার প্রতিশ্রুতি দিয়েছেন।  টেমপ্লেট:রুয়ান্ডার বৈদেশিক সম্পর্ক
বাংলাদেশ–সেনেগাল সম্পর্ক

বাংলাদেশ–সেনেগাল সম্পর্ক হল বাংলাদেশ এবং সেনেগাল রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭১ সালে মুক্তিযুদ্ধের পর স্বাধীন বাংলাদেশকে স্বীকৃতি দেওয়া প্রথম আফ্রিকার রাষ্ট্র হল সেনেগাল। ডাকারে বাংলাদেশের দূতাবাস থাকলেও বাংলাদেশে সেনেগালের কোনো নিযুক্ত রাষ্ট্রদূত নেই। দুই রাষ্ট্রের মধ্যকার সম্পর্ক উষ্ণ এবং উভয়েই এ সম্পর্ককে আরো সুদৃঢ় করে তুলবার ব্যাপারে একমত। ২০০৩ সালে সেনেগাল অর্গানাইজেশন অব ইসলামি কোঅপারেশনে বাংলাদেশের সেক্রেটারি জেনারেলকে সমর্থন দেয়। দ্বিপাক্ষিক অর্থনৈতিক কর্মকাণ্ড এগিয়ে নিতে বাংলাদেশ ও সেনেগাল দুই দেশই পারস্পরিক আগ্রহ প্রকাশ করেছে এবং এ জন্য প্রয়োজনীয় পদক্ষেপ গ্রহণে উদ্যোগী হয়েছে। সেনেগাল বাংলাদেশের গুরুত্বপূর্ণ খাতে বিনিয়োগে আগ্রহী। সেনেগালের বাজারে বাংলাদেশে তৈরি সিরামিক, ওষুধ, তৈরি পোশাক, পাট ও চামড়াজাত দ্রব্য ভালো কদর পেয়েছে। অধিকন্তু বাংলাদেশ সেনেগালকে দক্ষ জনসম্পদ আহরণে আহ্বান করেছে যারা সেনেগালের সামাজিক-অর্থনৈতিক খাতের উন্নয়নে উল্লেখযোগ্য ভূমিকা রাখতে পারবে। "Senegal urged to import Bangladeshi products"। বাংলাদেশ সংবাদ সংস্থা। ১৫ মার্চ ২০১২। ২০১৫-০৭-১৪ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৪।  "OIC secretary general post Senegal to back Bangladesh"। দ্য ডেইলি স্টার। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৪।  "Senegal keen to invest in Bangladesh: envoy"। বাংলাদেশ সংবাদ সংস্থা। ১৮ মার্চ ২০১২। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৪।  "Azad urges Senegal to import Bangladeshi products"। বাংলাদেশ সংবাদ সংস্থা। ১৫ মার্চ ২০১২। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৪।
কাবারাত্তি

কাভারাত্তি হল ভারত এর কেন্দ্রশাসিত অঞ্চল লক্ষদ্বীপ এর রাজধানী শহর। এটি ২০১১ সালুর জনগননায় সেন্সাস শহর হিসাবে প্রকাশ পেয়েছে। এই দ্বীপ শহরটির মোট আয়তন ৩.৯৩ বর্গ কিলোমিটারের মত। এখানে একটি সুন্দর সমুদ্র সৈকত রয়েছে। এই সৈকত গুলির কারণে এই শহরে প্রচুর পর্যটক আসে।দিল্লি থেকে এই শহরের দূরত্ব ২,০৫৬ কিমি। এখানে ভারতের দক্ষিণ নৌসেনা কম্যান্ড এর একটি নৌঘাটি রয়েছে। নৌঘাটিটি আইএনএস লক্ষদ্বীপ হিসাবে পরিচিত। লক্ষদ্বীপ কেন্দ্রশাসিত অঞ্চল হিসাবে প্রতিষ্ঠার সময় থেকে কাভারাত্তি লক্ষদ্বীপের রাজধানী শহর হিসাবে প্রশাসনিক কাজ করে চলেছে। বর্তমানে কাভারাত্তি কেন্দ্র সরকারের স্মার্ট সিটি মিশনএর আওতায় আনা হয়েছে। শহরটি কেরালার সমুদ্রতট থেকে ৩০০ কিলোমিটার দূরে অবস্থিত। শহরটি সদ্র সমতল থেকে ০ থেকে ১ মিটার উচু। দ্বীপটি প্রবাল দ্বারা গঠিত হয়েছে। দ্বীপটি লম্বাটে ধরনের। এখানে প্রচুর সবুজ উদ্ভিদ দেখা য়ায়। দ্বীপ শহরটির সমুদ্র উপকূল ও সমুদ্র তলদেশে বিভিন্ন প্রজাতির মাছ দেখা যায়। The Muslim tribes of Lakshadweep Islands By Makhan Jha "Islandwise Area and Population - 2011 Census" (পিডিএফ)। Government of Lakshadweep।
বাংলাদেশ–সুদান সম্পর্ক

বাংলাদেশ–সুদান সম্পর্ক হল বাংলাদেশ ও সুদান রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭২ সালে চীন জাতিসংঘে বাংলাদেশের সদস্যপদ লাভে ভেটো দিলে সুদান ও গিনিয়াই চীনকে সমর্থন দিয়েছিল। ২০০৮ সালে জয়েন্ট চিফস অব স্টাফ অব সুদানিজ আর্মড ফোর্সেসের সাবেক সভাপতি জেনারেল মুহাম্মদ আবদুল কাদির নাসরুদ্দিন ঢাকায় আনুষ্ঠানিক সফরে আসেন। বাংলাদেশে বেশকিছু প্রশিক্ষণ কর্মসূচীতে সুদানিজ সৈনিকেরা অংশ নিয়েছে। তারা মূলত জাতিসংঘের শান্তিরক্ষা কর্মসূচীতে বাংলাদেশ ইনস্টিটিউট অব পিস সাপোর্ট অপারেশন ট্রেইনিং থেকে প্রশিক্ষণ নেয়। বাংলাদেশ ও সুদান দ্বিপাক্ষিক বাণিজ্য ও বিনিয়োগ বাড়াতে পারস্পরিক আগ্রহ প্রকাশ করেছে। বাংলাদেশি ওষুধ, তৈরি পোশাক এবং সিরামিক সুদানিজ বাজারে কদর পেয়েছে। ২০০৮ সালে, বাংলাদেশ ও সুদান জনসম্পদ রপ্তানিবিষয়ক একটি চুক্তি স্বাক্ষর করেছে। এশিয়ান রেকর্ডার, ভলিউম ১৮। ১৯৭২। পৃষ্ঠা xlix।  "Gen Nasruddin leaves Dhaka"। দ্য ডেইলি স্টার। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৪।  "Enhanced trade ties with Sudan stressed"। দ্য ডেইলি স্টার। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৪।  "New Sudanese ambassador presents credentials to President"। বাংলাদেশ সংবাদ সংস্থা। ২০১৪-০৫-১৭ তারিখে মূল থেকে আর্কাইভ করা। সংগ্রহের তারিখ ১৬ মে ২০১৪।  "President for Sudan to recruit agri manpower, import medicines from BD"। ইউনাইটেড নিউজ অব বাংলাদেশ। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১৬ মে ২০১৪।  "Sudan, Bangladesh to sign deal on manpower importation"। সুদান ট্রিবিউন। সংগ্রহের তারিখ ১৬ মে ২০১৪।  টেমপ্লেট:সুদানের বৈদেশিক সম্পর্ক